stanford-oval/wikipedia huggingface dataset:
Sōma

| Sōma (相馬市) |
| --- | --- |
 Sōma-jinja
 lippu:  symboli
 Sōman sijainti Fukushiman prefektuurissa
 Sōma
 Koordinaatit: 37°47′48″N, 140°55′11″E 
Valtio:  Japani
Alue:  Tōhoku
Prefektuuri:  Fukushiman prefektuuri
Pinta-ala:  
 – Kokonaispinta-ala:  197,79 km²
Väkiluku (09/2020):  37 021
 – Väestötiheys:  187 as./km²
Symbolit:  
 – Puu:  Japaninmustamänty
 – Kukka:  Kevät: kirsikka Kesä: kurtturuusu Syksy: jalokello Talvi: kamelia
 – Lintu:  Idänsilkkikerttunen
 
 https://www.city.soma.fukushima.jp/ 
Infobox OKVirheellinen NIMI-arvo: 
Sōma (jap. 相馬市, Sōma-shi) on Japanin kaupunki Honshūn saarella Tōhokun alueella Fukushiman prefektuurissa. Se sijaitsee Tyynenmeren rannikolla prefektuurin koillisosassa. Kaupungin keskusta on rakentunut Udajoen varrelle. Sisämaassa kaupungin alue kohoaa Abukuman ylängölle, rannikolla on Matsukawauran lahti. Sōmassa on 37 021 asukasta (syyskuussa 2020) ja sen pinta-ala on 197,79 neliökilometriä.
Sōman kaupunki perustettiin vuonna 1954 liittämällä yhteen Nakamuran (中村) maaseutukaupunki ja seitsemän ympäristön kyläkuntaa. Nakamura kehittyi Edo-kaudella 1600–1800-luvuilla Sōma-klaanin hallinnassa linnanaluskaupunkina ja Nakamuran daimiokunnan keskuksena. Tärkeitä elinkeinoja ovat maa- ja metsätalous, Matsukawauran lahdella harjoitettava vesiviljely ja kalastus. Kaupunkiin on sijoittunut myös teollisuutta ja sen satamaa on kunnostettu. Tōhokun maanjäristys ja tsunami maaliskuussa 2011 koettelivat kaupunkia pahoin: 465 ihmistä sai surmansa ja 1 004 asuinrakennusta tuhoutui kokonaan.
Sōman rakennettuun kulttuuriperintöön kuuluu muun muassa Sōma Nakamura-jinjan šintolainen pyhäkkö, joka sijaitsee Nakamuran linnan raunioilla. Kaupunki tunnetaan kesäisin järjestettävästä Sōma Nomaoi -hevosfestivaalista. Se on valittu Japanin merkittävän aineettoman kansanperinnön luetteloon. Sōmaa palvelee JR Higashi-Nihonin Jōban-linja.
Kuvia

Suzumigaoka Hachiman-jinja
Sōman satamaa
Sōman kantakaupunki vuoden 1975 ilmakuvassa
Sōman rautatieasema
Aiheesta muualla

Kuvia tai muita tiedostoja aiheesta Sōma Wikimedia Commonsissa
Kaupungin internetsivut (japaniksi)
T.I. vs. T.I.P.

| T> I. vs. T.I.P. T.I. |
| --- | --- | --- |

Studioalbumin tiedot
 Äänitetty : 2006–2007
 Julkaistu: 2. heinäkuuta 2007
 Tuottaja(t): T.I., Jason Geter, Kannon "Caviar" Cross, Just Blaze, Mannie Fresh, Lil' C, Wyclef Jean, Jerry 'Wonder' Duplessis, Sedeck "All Hands on Deck" Jean, Keith "Lil' Wonda" Duplessis, Kevin "Khao" Cates, Bao Quoc Pham, Steve Holdren, Nate "Danja" Hills, The Runners, Tony Galvin, Eminem, Jeff Bass, Keith Mack, Polow da Don
 Tyylilaji: hip hop
 Kesto: 73.12
 Levy-yhtiö: Grand Hustle, Atlantic
Muut kannet
 Albumin takakansi
T.I.:n muut julkaisut
| King 2006 | T.I. vs. T.I.P. 2007 | Paper Trail 2008 |
Singlet albumilta T.I. vs T.I.P.
 ”Big Shit Poppin' (Do It)” Julkaistu: 29. maaliskuuta 2007  ”You Know What It Is” Julkaistu: 10. heinäkuuta 2007  ”Hurt” Julkaistu: 5. lokakuuta 2007
T.I. vs. T.I.P. on rap -artisti T.I.:n viides studioalbumi vuodelta 2007. Ensimmäisen viikon aikana albumi ylitti kultarajan myydessään 468,000 kappaletta. Albumi on Yhdysvalloissa myynyt 1,3 miljoonaa kappaletta ja maailmanlaajuisesti 2 miljoonaa kappaletta.
T.I. ja T.I.P.

Albumin etukannessa on itse T.I., kun takakannessa taas T.I.:n niin sanottu alter ego T.I.P.. Myös levyllä olevista kappaleista huomaa T.I.:n sekä T.I.P.:n erot, sillä T.I.P. kiroilee kappaleilla enemmän, kuin T.I..
Kappaleet

| # | Kappale | Tuottaja(t) | Vieraileva(t) artisti(t) | Sample(t) | Aika |
| --- | --- | --- | --- | --- | --- |
| 1 | "Act I (T.I.P.)" | T.I., Kannon "Caviar" Cross and Corey "DZ" Simon, Just Blaze |  |  | 2:22 |
| 2 | "Big Shit Poppin' (Do It)" | Mannie Fresh |  |  | 4:51 |
| 3 | "Raw" | Lil' C |  |  | 3:51 |
| 4 | "You Know What It Is" | Wyclef Jean & Jerry 'Wonder' Duplessis (Co-produced by Sedeck "All Hands on Deck" Jean & Keith "Lil' Wonda" Duplessis) | Wyclef Jean |  | 4:54 |
| 5 | "Da Dopeman" | Mannie Fresh |  | Samplattu N.W.A. kappaleesta "Dopeman (Remix)" | 5:09 |
| 6 | "Watch What You Say To Me" | Khao, Bao Quoc Pham & Steve Holdren | Jay-Z |  | 4:45 |
| 7 | "Hurt" | Danja | Alfa Mega, Busta Rhymes |  | 4:47 |
| 8 | "Act II (T.I.)" | T.I., Kannon "Caviar" Cross and Corey "DZ" Simon, additional production by Just Blaze |  |  | 1:46 |
| 9 | "Help Is Coming" | Just Blaze & Canei Finch |  | Samplattu Barry Whiten kappaleesta "Somebody's Gonna Off The Man" by Barry White | 4:25 |
| 10 | "My Swag" | Wyclef Jean, Wonda, All Hands on Deck and Keith Lil' Wonda | Wyclef Jean |  | 4:34 |
| 11 | "We Do This" | The Runners |  |  | 3:33 |
| 12 | "Show It to Me" | Tony Galvin | Nelly |  | 3:18 |
| 13 | "Don't You Wanna Be High" | The Runners |  |  | 3:59 |
| 14 | "Touchdown" | Eminem & Jeff Bass | Eminem |  | 4:42 |
| 15 | "Act III (T.I. vs. T.I.P.) The Confrontation" | T.I., Kannon "Caviar" Cross & Corey "DZ" Simon & Just Blaze |  |  | 1:46 |
| 16 | "Tell 'Em I Said That" | Danja |  |  | 4:50 |
| 17 | "Respect This Hustle" | Danja |  |  | 4:26 |
| 18 | "My Type" | Keith Mack |  |  | 4:50 |
Listasijoitukset

| Chart (2006) | Position |
| --- | --- |
U.S. Billboard 200: 1
U.S. Billboard Top R&B/Hip-Hop Albums: 1
U.S. Billboard Top Rap Albums: 1
Canadian Albums Chart: 7
New Zealand Albums Chart: 37
French Albums Chart: 108
Japanese Albums Chart: 21
Swiss Albums Chart: 59
Taras Mištšuk

| Mitalit | Mitalit | Mitalit |  |
| --- | --- | --- | --- |
|  Taras Mištšuk Rio de Janeiron kesäolympialainen osakilpailussa vuonna 2016. |  Taras Mištšuk Rio de Janeiron kesäolympialainen osakilpailussa vuonna 2016. |  Taras Mištšuk Rio de Janeiron kesäolympialainen osakilpailussa vuonna 2016. |  |
Maa:  Ukraina
Miesten ratamelonta
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | C-2, 1000m |  |
Taras Viktorovytš Mištšuk (ukr. Тара́с Ві́кторович Міщу́к, s. 22. heinäkuuta 1995 Dubno, Ukraina) on ukrainalainen ratameloja, olympiamitalisti, maailman- ja Euroopan mestari. Hän kilpaili kesäolympialaisissa 2016.
Taras Mykyša

Taras Mykyša, ukr. Тарас Микиша, (2. helmikuuta 1913 Pryimivka (nyk. Pryimivštšyna), Lubnyn piiri, Pultavan kuvernementti – 15. maaliskuuta 1958 Buenos Aires, Argentiina) oli ukrainalainen pianisti, opettaja ja säveltäjä. Hänen isänsä oli oopperalaulaja Myh'ailo Mykyša.
Mykyša opiskeli Kiovassa ja Moskovassa ja sittemmin vuodet 1927–1933 Wienissä säveltämistä opettajanaan Joseph Marx. Hän valmistui 1930. Hän opiskeli pianon mestarikoulussa opettajanaan Paul Weingarten ja valmistui sekä teoriasta että pianonsoitosta 1933. Hän aloitti esiintymiset solistina 1933. Hän luopui neuvostokansalaisuudesta 1935 ja jäi länteen, jossa hän kiersi esiintymässä. Hän työskenteli pianonsoitonopettajana vuodesta 1947 Buenos Airesissa. Hänen tuotantoonsa kuuluu ukrainalaiseen kansanmusiikkiin perustuvia pianosävellyksiä.
Taras Franko

| Taras Franko |
| --- | --- |
 Taras Franko1936.
Henkilötiedot
Syntynyt: 9. maaliskuuta 1889 Lviv
Kuollut: 13. marraskuuta 1971 (82 vuotta) Kiova Ukrainan SNT
Koulutus ja ura
Tutkimusalue:  filologia
Taras Franko ukr. Тарас Франко (9. maaliskuuta 1889 Lviv – 13. marraskuuta 1971 Kiova Ukrainan SNT) oli klassisten kielten filologi, kirjailija, kääntäjä ja kriitikko. Hänen isänsä oli Ivan Franko ja veljensä Petro Franko.
Franko opiskeli klassisia kieliä Lvivin ja Wienin yliopistoissa. Hän työskenteli 1919–1922 Harkovassa kustannusyhtiöissä ja korkeammissa oppilaitoksissa. Palattuaan Galitsiaan 1923 Franko toimi opettajana koulussa vuoteen 1945, jolloin hän aloitti klassisen filologian opettajana Lvivin yliopistossa. Hän puolusti 1953 kandidaatintyötään Ivan Franko i Boryslav. Hän oli 1950–1963 tutkijana Ukrainan SNT:n tiedeakatemian kirjallisuusinstituutissa. Hän osallistui Ivan Frankon julkaisujen 20-osaisen kokoelman julkaisemisen valmisteluun. Hän kirjoitti runoja ja käänsi lähinnä latinankielisiä teoksia, kirjoitti humoristisen kertomuskokoelman Vzdovž i vpoperek (1965, ’Pitkin poikin’) ja kirjan isästään Pro batka: Statti, spohady, opovidannja (1956. ’Isästäni: artikkeleita, muistoja, tarinoita’).
The Number of the Beast

The Number of the Beast voi viitata seuraaviin:
The Number of the Beast, Iron Maiden -yhtyeen albumi vuodelta 1982
”The Number of the Beast”, Iron Maidenin albumin nimikappale
The Number of the Beast, Robert A. Heinleinin tieteisromaani vuodelta 1980.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Number of the Beast”, voi hakea sivunnimihaulla, laajalla sivunnimihaulla tai tekstihaulla.
Texas A&M University

| Texas A&M University |
| --- | --- |
  

Perustettu:  1871
Tyyppi:  julkinen
Säätiön varat:  7 miljardia dollaria
Rehtori:  Dr. Karan Watson
Henkilökunta:  2 700
Opiskelijoita:  39 867
Jatko-opiskelijoita:  9 473
Sijainti:  College Station, Texas  Yhdysvallat
Maskotti:  Reveille VIII
Sivusto:  www.tamu.edu
Texas A&M University on julkinen yliopisto College Stationissa, Texasin osavaltiossa Yhdysvalloissa. Yliopisto on perustettu vuonna 1871, ja syksyllä 2012 siellä opiskeli yli 53 000 opiskelijaa.
Texas A&M on Virginia Techin ohella maan ainoa julkinen yliopisto, jossa annetaan myös laajamittaista sotilaskoulutusta.
Aiheesta muualla

Virallinen kotisivu (englanniksi)
Virallinen urheilusivu (englanniksi)
Kuvia tai muita tiedostoja aiheesta Texas A&M University Wikimedia Commonsissa
Teollinen ekologia

Teollinen ekologia on tieteenala, joka tutkii materiaali- ja energiavirtoja ihmisten luomissa teollisissa systeemeissä ja kulutuksessa. Tutkimuksen fokuksena 
on ymmärtää  materiaalivirtojen suorat ja epäsuorat vaikutukset ympäristöön, sekä ymmärtää miten taloudelliset, poliittiset ja sosiaaliset tekijät vaikuttavat resurssivirtoihin ja resurssienkäyttöön. Teollisen ekologian tavoitteena on luoda kestäviä teollisia ekosysteemejä. Teollinen ekologia on määritelty muun muassa kestävän kehitykseen tieteeksi  , teollisten järjestelmien ja ympäristön suhteiden tutkimukseksi  ja systeemiajatteluun perustuvaksi, monitieteelliseksi diskurssiksi, joka pyrkii ymmärtämään  kompleksisten ja integroitujen ihmisten luomien ja luonnon systeemien makrotason käyttäytymisen (emergenssi) . Teollinen ekologia ratkoo tuotannon ja kulutuksen ympäristöön liittyviä ongelmia systeemisesti, siten että lopputulos on kokonaisuuden kannalta optimaalinen. Tieteenalan nimi pohjautuu ajatukseen, että meidän tulisi ottaa mallia siitä miten luonnon systeemit toimivat kun suunnittelemme kestäviä teollisia järjestelmiä.
Mitä on teollinen ekologia?

Teollisessa ekologiassa pyritään vähentämään teollisuuden ympäristökuormitusta soveltamalla  luonnon ekosysteemin materiaali- ja energiavirtamallia teolliseen toimintaan. Luonnon ekosysteemissä kasvit, eläimet ja hajottajat hyödyntävät toistensa jätemateriaalivirtoja sekä rakennusaineena että energian lähteenä. Tavoitteena on muuttaa nykyinen lineaarinen jätteeksi päätyvä resurssien käyttö suljetun kierron järjestelmiksi, joissa jäte ei ole enää jätettä vaan raaka-aine seuraavalle prosessille. Teollisessa ekologiassa teollinen systeemi nähdään kokonaisvaltaisena ja poikkiteollisena ekosysteeminä, joka muodostaa erilaisten prosessien ja virtojen verkoston.
Teollisen ekologian tutkimus keskittyy pääsääntöisesti seuraaviin aihealueihin:
Materiaali- ja energiavirtojen analyysi ja mallinnus ("Teollinen metabolismi")
Dematerialisaatio ja vähähiilisyys
Elinkaariarvioinnit, -suunnittelu ja -muotoilu
Teknologian muutos, ihminen ja ympäristö
Ekodesign, Biomimicry
Laajennettu tuottajavastuu ("product stewardship")
Teolliset symbioosit, ekoteollisuuspuistot ja teolliset ekosysteemit
Ekotehokkuus, resurssitehokkuus,resurssiviisaus
Kiertotalous
Teollinen ekologia tieteenalana tekee samanaikaisesti kuvaavaa, selittävää ja normatiivista työtä.
Teollisessa ekologiassa yhteiskunnan ajatellaan olevan osa luonnonympäristöä eikä erillinen siitä.
Historia

Teollinen ekologia nimityksen tekivät tutuksi ensimmäisen kerran Robert Frosch ja Nicholas E. Gallopoulos Scientific American -lehdessä vuonna 1989. Frosh ja Gallopoulos visioivat: "Miksi teolliset systeemit eivät voisi toimi kuten ekosysteemit, joissa toisen lajin jäte on resurssi toiselle lajille?"
Texas (täsmennyssivu)

Texas voi tarkoittaa seuraavia asioita tai henkilöitä:
Texas, Yhdysvaltain osavaltio
Texas, brittiläinen pop-yhtye
”Texas”, Haloo Helsinki! -yhtyeen kappale vuodelta 2018
Texas-EP, Haloo Helsinki! -yhtyeen EP-levy vuodelta 2018
Texas City, kaupunki Yhdysvalloissa Texasin osavaltiossa
Texasin piirikunta, piirikunta Oklahomassa, Yhdysvalloissa
USS Texas (1892), ironclad-taistelulaiva
USS Texas (BB-35), New York -luokan taistelulaiva
USS Texas (CGN-39), Virginia-luokan ohjusristeilijä
USS Texas (SSN-775), Virginia-luokan ydinsukellusvene
Henkilöitä

Alexis Texas (s. 1985), yhdysvaltalainen pornonäyttelijä ja elokuvaohjaaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Texas”, voi hakea sivunnimihaulla, laajalla sivunnimihaulla tai tekstihaulla.
Tau (proteiini)

Tau, kuvassa punaisella ja ruskealla, sitoo mikrotubuulien proteiinit toisiinsa.
Tau-proteiini edistää hermosolujen kasvua ja suojaa niiden tukirangan toimintaa. Tau-proteiini edistää hermosolujen aksonien tukirangan mikrotubuulien polymerisaatiota ja suojaa mikrotubuuleja de-polymerisaatiolta. Näin tau-proteiini edistää tubuulien rakentumista ja tasapainottaa niiden toimintaa.  Tau-proteiinin koodaa ihmisen MAPT-geeni.
Tau-proteiinia esiintyy ihmisen keskus- ja ääreishermoston hermo- ja hermotukisoluissa. Tau-proteiinin lisäksi mikrotubuulien toimintaan liittyvät MAP1 ja MAP2 -proteiinit.
Tau-proteiinitasot toimivat yhtenä mittatekijänä Alzheimerin taudin kehityksen arvioimisessa, beta-amyloidi-tasojen ohella.
Taking Over

| Taking Over Overkill |
| --- | --- | --- |

Studioalbumin tiedot
 Äänitetty : syys-joulukuussa '86 Pyramid Sound Studiolla, Ithacassa
 Julkaistu: maaliskuu 1987
 Tuottaja(t): Alex Perialas, Jon Zazula ja Overkill
 Tyylilaji: thrash metal
 Kesto: 45.35
 Levy-yhtiö: Megaforce Records
Overkillin muut julkaisut
| Feel The Fire 1985 | Taking Over 1987 | !!!Fuck You!!! 1987 |
Taking Over on thrash metal -yhtye Overkillin toinen täyspitkä studioalbumi, joka julkaistiin vuonna 1987. Levyn musiikki on tyyliltään eeppisempää kuin debyyttialbumilla. Mahtipontisesta In Union We Standistä tehtiin yhtyeen ensimmäinen musiikkivideo. Overkill kiersi albumin julkaisun jälkeen Eurooppaa Helloweenin lämmittelybändinä.
Kappaleet

"Deny The Cross" - 4.42
"Wrecking Crew" - 4.30
"Fear His Name" - 5.23
"Use Your Head" - 4.18
"Fatal If Swallowed" - 6.44
"Powersurge" - 4.34
"In Union We Stand" - 4.23
"Electro-Violence" - 3.43
"Overkill II (The Nightmare Continues)" - 7.10
Kokoonpano

Bobby "Blitz" Ellsworth - laulu
D.D. Verni - basso, taustalaulu
Bobby Gustafson - kitara
Rat Skates - rummut
Tuotanto

Nauhoitettu ja miksattu Pyramid Soundissa, Ithacassa (New York, USA)
Tuottajat: Alex Perialas ja Overkill
Masterointi: Tom Coyne
Kansitaide ja valokuvaus: Bill Benson ja Dan Muro
Aiheesta muualla

Rock Lyrics (Arkistoitu – Internet Archive), albumin sanoitukset
Taking Over Discogsissa. (englanniksi)
Albumi Taking Over Encyclopaedia Metallum -sivustolla (englanniksi)
Texas-EP

| Texas-EP Haloo Helsinki! |
| --- | --- | --- |

EP-levyn tiedot
 Julkaistu: 17. toukokuuta 2018
 Tyylilaji: pop rock
 Levy-yhtiö: Sony Music
Haloo Helsinki! -yhtyeen muut julkaisut
| Hulluuden Highway 2017 | Texas-EP 2018 | Älä pelkää elämää 2021 |
Texas-EP on Haloo Helsinki! -yhtyeen EP-levy, joka julkaistiin 17. toukokuuta 2018.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Farssi | Elli Haloo, Jere Marttila | Leo Hakanen | 3.22 |  |  |  |  |  |
| 2. | Jukebox (Skit) | Jare Brand | - | 0.49 |  |  |  |  |  |
| 3. | Texas (feat. JVG)  | Elli Haloo, Jare Brand, Ville-Petteri Galle | Leo Hakanen, Jere Marttila | 3.34 |  |  |  |  |  |
| 4. | Kaksi ihmistä | Elli Haloo | Leo Hakanen, Jere Marttila | 3.57 |  |  |  |  |  |
| 5. | Ei suomalaiset tanssi | Elli Haloo | Leo Hakanen | 3.18 |  |  |  |  |  |
Tau-risti

Tau-risti eli Pyhän Antoniuksen risti.
Tau-risti (myös Pyhän Antoniuksen risti) on T-kirjaimen muotoinen risti, joka on saanut nimensä kreikan tau-kirjaimen (Τ, τ) mukaan. Historiallisesti risti on yhdistetty Pyhään Antoniukseen, 200-luvulla eläneeseen erakkopyhimykseen. Nykyään symboli liittyy etenkin fransiskaaneihin, koska Pyhä Franciscus otti tau-ristin tunnuksekseen 1200-luvulla.
Talking to Myself

| ”Talking to Myself” Linkin Park |
| --- | --- | --- |

Singlen tiedot
 Albumilta: One More Light
 Julkaistu: 25. heinäkuuta 2017
 Formaatti: digitaalinen lataus
 Tuottaja(t): Brad Delson, Mike Shinoda, JR Rotem, Andrew Bolooki, Andrew Jackson
 Tyylilaji: pop rock, electronic rock
 Kesto: 03.51
 Levy-yhtiö: Warner Brothers Records
Linkin Parkin muut singlet
| ”Heavy” 2017 | ”Talking to Myself” 2017 | ”One More Light” 2017 |
Talking to Myself on yhdysvaltalaisen rockyhtyeen Linkin Parkin kappale. Yhtye julkaisi kappaleen toisena singlenä seitsemänneltä studioalbumiltaan One More Light. Kappale tuli radiosoittoon 25. heinäkuuta 2017, mutta sen kampanjointi peruttiin laulaja Chester Bennington kuoleman jälkeen.
Kappaleeseen tehty virallinen musiikkivideo julkaistiin 20. heinäkuuta 2017, samana päivänä, jolloin Chester Bennington oli tehnyt itsemurhan kotonaan Palos Verdes Estatesissa Etelä-Kaliforniassa.
Yhtyeen kokoonpano

Chester Bennington – laulu
Mike Shinoda – koskettimet, piano, tuotanto, taustalaulu
Brad Delson – kitara, tuotanto
Dave "Phoenix" Farrell, bassokitara
Joe Hahn – levysoitin, samplet, ohjelmointi, taustalaulu
Rob Bourdon – rummut
Tarascon-sur-Ariège

| Tarascon-sur-Ariège |
| --- | --- |

 vaakuna
 Tarascon-sur-Ariège
 Koordinaatit: 42°50′54″N, 1°36′24″E 
Valtio:  Ranska
Alue:  Midi-Pyrénées
Departementti:  Ariège
Arrondissementti:  Foix
Väkiluku:  3 500
 
 Kunnan kotisivut 
Infobox OKVirheellinen NIMI-arvo: 
Tarascon-sur-Ariège on kunta Lounais-Ranskassa Ariègen departementissa Midi-Pyrénées'n alueella. Se sijaitsee Ariège-joen varrella. Kunnassa on 13 hehtaarin laajuinen esihistoriallinen teemapuisto Parc pyrénéen de l'art préhistorique.
Aiheesta muualla

Kuvia tai muita tiedostoja aiheesta Tarascon-sur-Ariège Wikimedia Commonsissa
Teollinen symbioosi

Tanskan Kalundborgissa sijaitsevaa teollisuusyritysten rypästä käytetään usein esimerkkinä teollisesta symbioosista.
Teollinen symbioosi on teollisuuden ja yritysten prosessien ja virtojen symbioosin kaltaista vuorovaikutusta ja hyödyntämistä, mikä tuottaa luonnollisen kaltaisia ainekiertoja ja lisäarvoa teollisessa tuotannossa. Tästä esimerkkinä jäännösvirtojen prosessointi uusiksi symbioosituotteiksi. Yksinkertaistettuna teollinen symbioosi on kahden teollisen yksikön väline suhde, jossa toisen jäte on toisen raaka-ainetta. Teolliset symbioosit eivät rajoitu sektoraalisesti tai maantieteellisesti. Poikkiteollisuudesta johtuva monipuolisuus ja avoimuus tekevät teollisista symbiooseista erityisen lähestymistavan ekologisesti kestävän teollisuuden kehitykselle. Teollinen symbioosi on osa teollista ekologiaa ja edistävät kiertotaloutta.
Johdanto

Idea teollisista symbiooseista perustuu teollisen ekologian näkemykseen tuotannosta systeeminä, jonka eri teollisuudenalat ja tuotannonprosessit keskenäisine riippuvuus- ja vaikutussuhteineen muodostavat. Tässä systeemissä tuotantoketjuja ei enää kuvata perinteisesti suoraviivaisiksi. Ihanteellisessa teollisessa symbioosissa symbioosin toimijat vaihtavat materiaaleja ja energiaa keskenään ja vähentävät siten päästöjä ja jätteitä. Yritykset nähdään kuluttajien ja tuottajien verkostona, joka muistuttaa luonnon ekosysteemiä, ja tällaisista verkostoista puhutaan myös termillä teolliset ekosysteemit.
Teollisten symbioosien avulla saadaan tuotannon sivuvirrat hyötykäyttöön ja rakennettua tuotantoa, josta ei synny jätettä tai hukkaa. Yleensä teolliset symbioosit muodostetaan sellaisten tuotantolaitosten välille, jotka ovat maantieteellisesti lähellä toisiaan.
Esimerkkejä

Kalundborg — Tanska
National Industrial Symbiosis Program (NISP) — Iso-Britannia
Teolliset symbioosit Suomessa

Perinteisessä teollisuudessa on Suomessa totuttu resurssiniukkuuteen ja resurssien tehokkaaseen käyttöön. Metsäteollisuuden tehdasintegraatit ovat esimerkki teollisesta symbioosista. Sitra vuoden 2013 alusta alkaen aktivoitunut teollisten symbioosien edistäjänä Suomessa, se avasi aihetta käsittelevän sivuston 2014.
Venetsia

| Venetsia (Venezia) |
| --- | --- |
 Kuvakollaasi Venetsiasta.
 lippu
 Venetsia
 Koordinaatit: 45°26′04″N, 12°20′20″E 
Valtio:  Italia
Alue:  Veneto
Metropolikaupunki:  Venetsia
Hallinto:  
 – Kaupunginjohtaja:  Luigi Brugnaro
Pinta-ala:  
 – Kokonaispinta-ala:  415 km²
Korkeus:  2 m
Väkiluku (31.12.2015):  263 352
 – Väestötiheys:  635 as./km²
Aikavyöhyke:  UTC+1
 – Kesäaika:  UTC+2
Postinumero:  30100, 30121–30176
Suuntanumero(t):  041
 
 Città di Venezia 
Infobox OKVirheellinen NIMI-arvo: 
Venetsia (ital. Venezia, venetsian kielellä Venesia) on Koillis-Italiassa Adrianmeren rannikolla sijaitseva kaupunki. Se on rakennettu 118 saarelle, jotka sijaitsevat lähellä toisiaan keskellä Venetsian laguunia ja joita yhdistää toisiinsa 354 siltaa. Laguunin erottaa avomerestä pitkien ja kapeiden saarten jono, jonka saarista suurin on Lido.
Venetsia on Veneton alueen ja Venetsian metropolikaupungin pääkaupunki. Venetsiassa on noin 260 000 asukasta, joista vanhassakaupungissa (ital. Centro storico) asuu noin 60 000. Kaupunki muodostaa yhdessä Padovan kanssa noin 1,6 miljoonan asukkaan Padovan-Venetsian metropolialueen. Venetsian keskus on kuuluisa Piazza San Marco eli Pyhän Markuksen tori, jonka laidalla ovat Pyhän Markuksen kirkko, kellotorni eli kampaniili ja Dogen palatsi.
Ilmasto

Venetsiassa on Köppenin ilmastoluokituksen mukaan subtrooppinen kostea ilmasto. Vuoden keskilämpötila on noin 13 °C ja keskimääräinen sademäärä 830 millimetriä. Heinäkuu on lämpimin kuukausi. Silloin vuorokauden keskilämpötila on noin 23 °C. Viilein kuukausi on tammikuu, jolloin keskilämpötila on noin 3 °C. Sateisin kuukausi on marraskuu, jolloin sataa keskimäärin noin 90 millimetriä. Tammikuu puolestaan on kuivin kuukausi. Silloin keskimääräinen sadanta on 49 millimetriä.
Kanavien kaupunki

Venetsian vanhankaupungin pohjoispäästä johtaa mantereelle pitkä maantie- ja rautatiesilta. Sen läheisyydessä on rautatie- ja linja-autoasema sekä pysäköintitaloja. Muualle vanhankaupungin alueelle ei autolla pääse, vaan usein varsin kapeat kadut ovat vain jalankulkijoille tarkoitettuja. Tärkeimpiä kaupungin sisäisiä liikenneväyliä ovatkin saarten väliset kanavat, joita pitkin kuljetaan veneillä ja vesibusseilla. Tunnetuimpia venetsialaisia veneitä ovat gondolit. Kanavista suurin on leveä Canal Grande, joka johtaa rautatieaseman läheisyydestä Pyhän Markuksen torille. Sen ylittävistä silloista tunnetuin on Rialton silta (ital. Ponte di Rialto).
Venetsia vajoaa hitaasti mereen.[lähde? ] Vajoamista on yritetty estää erilaisilla keinoilla. Viimeisten tutkimusten mukaan vajoaminen on ehkä saatu pysäytettyä, mutta asiasta ei ole täyttä varmuutta.[lähde? ]
Väestö

Venetsian väestö vähenee koko ajan. 270 000 asukkaasta vajaat 60 000 asuu historiallisessa keskustassa, 30 000 muilla laguunin saarilla ja loput mantereen puolella. Historiallisessa keskustassa asuu enää kaksituhatta alle viisivuotiasta lasta, ja viimeinenkin päiväkoti muutettiin hotelliksi keväällä 2007. Vedenpinnan nousun ja asumisen kallistumisen takia ihmisiä muuttaa pois, ja samalla peruspalvelut korvautuvat turisteille tarkoitetuilla liikkeillä. Jos kaupungin väestö jatkaa vähenemistään nykyistä tahtia, Venetsiassa ei asu enää ketään vuonna 2030. Toisaalta kaupunkiin on muuttanut jo kolmetuhatta rikasta ulkomaalaista, ja keskiluokkaisia asukkaita on yritetty houkutella sinne tukitoimin ja korjaamalla rakennuksia.